[{"text_idx": "#000002", "text": "VK ofertas virtualan aliron al esencaj programeroj de UK kaj donas okazon por enkonduko de novaj ideoj. La VK estas senpaga por individuaj membroj de Universala Esperanto-Asocio. Ankau\u0306 ne-membroj de UEA povas partopreni, sed kontrau\u0306 simbola kotizo. VK utiligos teknikajn avantag\u0302ojn por strebi rekrei la etoson de UK, kiel libera babilejo, renkontig\u0302aj c\u0302ambroj, disdividig\u0302o en malgrandajn diskutgrupojn kaj menuon de prelegoj."}, {"text_idx": "#000003", "text": "La VK-programo estas planita por havi unu c\u0302efan programon, kiu dau\u0306ros averag\u0302e po ses horoj tage (12:00-18:00 UTC), por ebligi al esperantistoj de c\u0302iuj landoj kaj horzonoj lau\u0306dezire partopreni la tutan programon. Aldone, c\u0302iuj prelegoj disponeblos al alig\u0302intoj por posta spektado."}, {"text_idx": "#000004", "text": "La VK-programo enhavos kelkajn el la tradiciaj elementoj de la UK, kiel la prelegoj de la Internacia Kongresa Universitato kaj la Scienca Kafejo[2]. La IKU-libro, kun la tekstoj de la prelegoj, haveblos elektronike kaj senpage. Aliaj tradiciaj UK-programeroj, kiuj okazos virtuale kadre de la VK, estas la Tago de Lernado, la publika kunveno de la Akademio de Esperanto, Estraro de UEA respondas kaj la Au\u0306kcio."}, {"text_idx": "#000005", "text": "Ne mankos specialaj programeroj kiel la Bankedo, kiun anstatau\u0306os virtuala prezentado de naciaj pladoj el la tuta mondo, kaj la Internacia Vespero, kiu nomig\u0302os \u201cInternacia Arta Arang\u0302o\u201d. Ankau\u0306 la Ekskursa Tago okazos virtuale, tiel ke oni povos elekti ekskursojn al pluraj famaj turismaj\u0302oj de la mondo, kun lokaj esperantistaj c\u0302ic\u0302eronoj."}, {"text_idx": "#000006", "text": "\u2191 Lau\u0306 la Gazetara Komuniko de UEA n-ro 885 de la 16a de junio 2020.\n\u2191 Resumoj estas videblaj en la IKU-pag\u0302o"}, {"text_idx": "#000008", "text": "La konkurso okazos en du sesioj:"}, {"text_idx": "#000009", "text": "elimina sesio: malferma al c\u0302iuj partoprenantoj, g\u0302i okazos j\u0302au\u0306don, la 30-an de julio, 11:00-16:00 UTC."}, {"text_idx": "#000010", "text": "fina sesio: la kvin plej elstaraj konkursantoj revenos sur la virtualan scenejon denove merkredon, la 5-an de au\u0306gusto, de la 15:00 g\u0302is la 16:00 UTC, por decidi la tri premiotojn."}, {"text_idx": "#000011", "text": "La partoprenantoj de la Oratora Konkurso devas elekti unu el la jenaj temoj:"}, {"text_idx": "#000014", "text": "Mia plej rimarkinda sperto pri virtualaj eventoj estas..."}, {"text_idx": "#000015", "text": "La parolado dau\u0306ros g\u0302is 10 minutoj, en la Internacia Lingvo Esperanto. La kandidatoj devas paroli libere, sen anticipe skribita teksto, sed ili povas uzi memorigajn notojn. La paroladojn oni taksos el vidpunktoj enhava, lingva kaj stila, kaj lau\u0306 la g\u0302enerala sinteno de la kandidato kiel oratoro."}, {"text_idx": "#000020", "text": "Virtuala Kongreso de Esperanto: jam eblas rete alig\u0302i, senpage por UEA-membroj, g\u0302is la 26-a de julio"}]